E-pad 40 000 bloaz ne oa nemet Aostralianed a-orin (an Aborijened) o vevañ er chevandir a-bezh. Gweladennet e oa an tiriad gant pesketaerien eus an inizi tost, met ne dizhas an enezenn vras ergerzherien ha marchadourien europat nemet er  XVIIvet kantved. E 1770 ech embannas Breizh-Veur he gwirioù war ar vro goude dilestrañ James Cook, met tizhet e oa bet Botany Bay gant Louis de Saint-Allouarn en e raok hep ma voe embannet an dalch e anv ar roue gall Loeiz XV. E 1788 e stalias Breizh-Veur un drevadenn anvet Kembre-Nevez evit kas ar chaleourien di. Kement a gresk a voe e niver ar boblañs ken e krouas ar Saozon trevadennoù roueel all a-hed an  XIXvet kantved.